Litauisches Gymnasium Hüttenfeld

BW S privat Litauisch Gymnasium z Hüttenfeld (eme Stadtdail vu Lampertheim z Hesse) isch di ainzig anerkännt litauisch Schuel z Weschteuropa. S isch grindet wore in dr Zyt, wu Litaue e Dail vu dr Sowjetunion gsii isch. Anne 1950 hän litauischi Flichtling z Diepholz e aige Gymnasium grindet, wu 1954 uf Hüttenfeld zogen isch. Di Litauisch Volksgmainschaft het s Schloss Rennhof fir d Schuel gchauft. Dervor het s vu 1946 bis 1949 e Litauischs Gymnasium fir gflichteti Litauer im ehmolige Chloschter Rebdorf im bayerischen Eichstätt gee, wu insgsamt as Flichtlingslager fir Balten fungiert het. Im Chalte Chrieg het s Gymnasium Schueler us aller Wält im aagliderete Internat ufgnuu, doderdur het sich d Schuel zuen eme Zäntrum fir d Exil-Litauer entwicklet. Unterrichtet wird uf Litauisch un Dytsch. No dr Unabhängigkait vu Litaue anne 1990 hets Gymnasium an Bedytig verlore, het sich aber im Gegesatz zum Lettische Gymnasium z Münster chenne bhaupte, wel s dr Unterricht jetz unter anderem uf Chinder vu Spotuussidler uusgrichtet het. Au Schueler mit litauischer Abstammig vu Ibersee un vu Litaue sälber un au dytschi Schuele nutze d Megligkait vum bilinguale Unterricht. Direktore Antanas Palaitis (1951 - 1952) Antanas Giedraitis-Giedrius (1952 - 1954) Vladas Litefskis (1954 - 1957) Antanas Rukša (1957) Tautvydas M. Gailius (1957 - 1958) Jonas Grinius (1958 - 1960) Ladas Gronis (1960 - 1962) Bronius Liubinas (1962 - 1966) Petras Bačinskas (1966 - 1967) Vincas Natkevičius M.A. (1967 - 1980) Jonas Kavaliūnas (1980 - 1982) Andrius Šmitas (1982 - 2008) Bronė Narkevičienė - syt 2009 Ehmoligi Schueler Lena Valaitis (* 1943), Sängeri Arthur Hermann (* 1944), Autor un Hischtoriker Weblink Litauischs Gymnasium Litauischs Kulturinschtitut